《感寓 其十五》
宋代·刘弇

神器不可为，天下乃大物。唐尧禅虞舜，兹谓能事毕。

奈何燕之哙，智诈穷晚出。子丕代衰汉，真情愈难诘。

切云镂丰碑，豪誇洒雄笔。当时许昌事，埋没十六七。

那知石勒笑，正在骋欺术。茫茫千载间，高光竟谁匹。

作者简介：刘弇（1048-1102）字伟明，号云龙，安福（今属江西）人。元丰进士。知嘉州峨眉县，改太学博士。元符中，进南郊大礼赋，除秘书省正字。徽宗时，改著作佐郎、实录检讨官。崇宁元年卒，年五十五。《宋史》有传。著有《龙云集》三十二卷，词有《彊村丛书》本《云龙先生乐府》一卷。